炎明熹黑膠唱片炒至天價 自揭完騷後激動爆喊原因
炎明熹盼以身作則做慈善
去年四月「炎明熹粉絲後援會」首次舉辦大型慈善活動,為基督教聯合醫院病童籌款,在Gigi生日月送上不一樣的祝福。到今年的捐血義賣日,除了部份義賣精品一早被歌迷搶購一空,當日亦有接近一百位歌迷報名捐血,每位成功捐血的粉絲可獲贈印有卡通版Gigi的「Gi囡鎖匙扣」,而身為偶像,Gigi亦打算以身作則捐血救人,還笑言唔怕痛,只在小時候試過一次打針打到喊。
炎明熹完show後超激動
提到活動前一晚,與歌迷在社交網站開Live,分享演唱會點滴,Gigi坦言尾場完show一刻,激動得不斷落淚,內心非常不捨,這段時間腦海仍不時浮現演唱會的畫面:「當晚都有開心嘅時刻,因為終於可以飲汽水,到第二日,因為爸爸媽媽同細妹要走,陪完佢哋飲茶送佢哋離開,我就返屋企執屋,之後打邊爐,因為做show,我會避免食濃味同刺激嘅食物。另外,嗰晚有歌迷提議我搞busking,以前十三、四歲都試過兩次喺尖沙咀碼頭busking,嗰陣心情好緊張,因為未試過咁多人圍住聽我唱歌,而家都好想再試吓去海旁busking嘅感覺,希望大家可以嚟支持,不過未知幾時會搞。」
炎明熹黑膠唱片炒至天價
上周六除了是後援會的慈善活動,也是Gigi人生第一隻實體唱片推出的大日子。為響應香港唱片店日,Gigi的第一首派台歌《真話的清高》,被印製成7吋黑膠唱片發售,由於是限量發行,多區的唱片店外出現通宵排隊等唱片店開門的人龍。據知因為每間店舖入貨量有限,在捐血日當天便有歌迷說自己「排第三個都買唔到」,甚至有歌迷在買賣網站出價九千元,求好心人割愛轉讓唱片給他。